text: Det er diset og tåget i den østlige del
  13 marts 2018 kl. 04.31
  Tirdag morgen er tåget og diset i den østlige del af Syd- og Sønderjylland. Der bør bilisterne tænde tågebaglygten.
  Tirsdag morgen kan bilisterne i den østlige del af Syd- og Sønderjylland hjælpe hinanden ved at tænde bilens tågebaglygte. Vejret er diset og tåget, og sigtbarheden i den del af området er nedsat til 100-150 meter. Det er grænsen, hvor politiet anbefaler, at bilister tænder den kraftigt lysende, røde lygte.
  I den vestlige del af området er sigtbarheden bedre. Kør efter forholdene, som politiet siger.
  I løbet af tirsdagen bliver vejret mest skyet, temperaturer mellem to og fem grader, svag til jævn vind fra nordvest. I den kommende nat falder temperaturerne til mellem en graders frost og to graders varme.
  Tirsdag morgen klokken fem var der 1,9 grader i Esbjerg, 2,3 på Rømø, 3,8 i Vojens og 5,5 i Sønderborg. Alle steder er luftfugtigheden 99 eller 100 procent.
  Solen står op klokken 6.42 i Sønderborg, seks minutter senere i Esbjerg. Der går den ned klokken 18.23. Tirsdagens længde er 11 timer og 35 minutter, oplyser DMI.
  God tirsdag.
  I dag bliver det skyet, diset og stedvis tåget ☁️og i de sydøstlige egne kommer der også regn 🌧️.  I Jylland letter dis og tåge i løbet af dagen.I Nordjylland er der risiko for pletvis rimglatte veje.Følg med på https://t.co/x5bZyJnOYq pic.twitter.com/ynmd6QzTqA
  
  